Diari Oficial de la Generalitat Valenciana


Sumari del DOGV 7272, del 13-05-2014 (2014/4032)

Convocatòria d'Assemblea General ordinària.
-------------------------------------------

### Dades del document

Número de DOGV
:   7272

Data del DOGV
:   13-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4032


Organisme emissor
:   Caixa Rural la Vall San Isidro, COOP Crèd. V.

Tipus de document
:   Convocatòria

Convocatòria d'Assemblea General ordinària. [2014/4032]  
En compliment de l'acord adoptat pel Consell Rector d'esta entitat i de conformitat amb allò establit legalment i estatutàriament, es convoca tots els socis de la Caixa Rural La Vall San Isidro, Cooperativa de Crèdit Valenciana, per a realizar Assemblea General ordinària en el domicili social d'esta, siti a La Vall d'Uixó, avinguda del Cor de Jesús, número 1, el pròxim dia 19 de juny de 2014, a les 21.30 hores en primera convocatòria i a les 22.00 hores en segona, a fi de tractar dels distints punts de l'orde del dia següent :  
  
  
1. Examen i aprovació, si és el cas, dels comptes anuals de l'entitat corresponents a l'exercici tancat el 31 de desembre de 2013 (balanç, comptes de pèrdues i guanys, estat de fluxos d'efectiu, estat de canvis de patrimoni net i la memòria), així com l'informe de gestió i informe d'auditoria i la gestió del Consell Rector.  
2. Proposta sobre distribució dels excedents de l'exercici.  
3. Aprovació, si és procedent, de la liquidació del pressupost d'ingressos i gastos del Fons de Formació i Promoció Cooperatiu de l'exercici 2013, i pla d'inversions i gastos d'este per a l'exercici en curs. Facultar, si és procedent, el Consell Rector, perquè puga disposar del Fons de Formació i Promoció Cooperatiu respecte del pressupost de l'exercici 2015 fins a la realització de la pròxima Assemblea General.  
  
4. Nomenament d'auditors externs per a la verificació dels comptes anuals de l'entitat.  
5. Ratificació de l'acord del Consell Rector de sol·licitud de baixa de l'Associació Espanyola de Caixes Rurals.  
6. Elecció per a la renovació estatutària de sis membres titulars i un suplent del Consell Rector, així com els tres membres de la Comissió de Recursos.  
7. Delegar i habilitar el Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar estos acords; facultant-lo per a la interpretació, aplicació i desenrotllament dels que ho necessitaren.  
8. Suggeriments i preguntes al Consell Rector en relació amb els assumptes expressats en la convocatòria.  
9. Decisió sobre aprovació de l'acta. Designació de socis a este efecte.  
  
La Vall d'Uixó, 29 d'abril de 2014.- El president del Consell Rector: Vicente Almela Orenga.  
  
Notes  
Documentació: d'acord amb el que disposa l'article 10, lletra b, dels Estatuts Socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i la resta de documents i propostes d'acord sobre els quals ha de decidir l'Assemblea, es troben a disposició dels socis en el domicili social i en qualsevol de les oficines de l'entitat.  
  
Règim de consultes i horari: fins al dia de la realització de l'Assemblea inclusivament, i durant l'horari d'oficines, excepte els dies inhàbils.  
Els socis que ho sol·liciten per escrit tindran dret a rebre, gratuïtament, còpia d'estos documents amb antelació a la realització de l'Assemblea.  
Eleccions per a membres del Consell Rector, titulars, suplents i membres del Comité de Recursos: conforme a l'article 44, punts 7 i 8, el Consell Rector designarà la mesa electoral, que quedarà constituïda a les 20.30 hores perquè els socis puguen exercir el seu dret al vot, i es tancarà a les 22.00 hores. Una vegada finalitzada esta, la mesa electoral alçarà acta dels seus resultats. En el cas que hi haja una sola candidatura per a cada lloc, les votacions es realitzaran en la mateixa Assemblea General.